钦定古今图书集成/明伦汇编/氏族典/第342卷 > 刘瑞
## 钦定古今图书集成/明伦汇编/氏族典/第342卷 > 刘瑞

按《明外史刘瑞传》：“瑞字德符，内江人。父时敩，官山东
佥事，以廉惠称。瑞举弘治九年进士，选庶吉士，授检
讨。好学洁修，遇事辄有论建。武宗即位，刘瑾肆虐，瑞
即谢病。瑾榜瑞为奸党，又以前荐雍泰除其名。瑾诛，
以副使督浙江学校，召为南京太仆少卿。嘉靖二年，
由太常卿就迁礼部右侍郎。四年，卒官。隆庆初，谥文
肃。”